Ion Rațiu

Ion Augustin Nicolae Rațiu () a fost un politician român, reprezentant al Partidului Național Țărănesc (devenit ulterior PNȚCD).

Biografie 

Ion Rațiu este descendent al vechii familii Rațiu de Noșlac (Nagylak), din Turda, atestată în Transilvania la începutul sec. al XIV-lea și reînnobilată în anul 1625 de către principele Transilvaniei, Gabriel (Gabor) Bethlen.

Membru de seamă al familiei Rațiu, a fost fiul avocatului Dr. Augustin Rațiu din Turda, care la rândul său a fost fiul protopopului greco-catolic al Turzii Nicolae Rațiu (decedat în 1932). Mama sa, Eugenia Rațiu, născută Turcu, a fost nepoata lui Ion Codru-Drăgușanu, autorul publicației "Peregrinului transilvan".

A urmat școala în Turda și Cluj, iar în 1938 a obținut o diploma de licență în drept la Universitatea Regele Ferdinand (Babeș-Bolyai) din Cluj. În 1943, Ion Rațiu a obținut o diplomă de economie de la Universitatea Cambridge (Anglia).
A fost desemnat membru de onoare post-mortem al Academiei Oamenilor de Știință din România.

În 1940, Ion Rațiu a fost numit consilier al Legației României de la Londra, ministrul de externe fiind Viorel Tilea.

La 29 noiembrie 1940, la câteva săptămâni după instaurarea Statului Național-Legionar, a fost fondat în afara țării Comitetul Național Român. Ion Rațiu a făcut parte din conducerea organizației, aflată sub președinția lui Viorel Tilea.

Între 1940 și 1990 a locuit în Regatul Unit, unde a înființat (în 1979, împreună cu soția sa, Elisabeth Pilkington) Fundația Rațiu. De asemenea, a fondat în 1984, în exil, organizația Uniunea Mondială a Românilor Liberi.

După întoarcerea în țară, în ianuarie 1990, Ion Rațiu a fost direct implicat în refacerea Partidului Național Țărărnesc (PNȚ) alături de Corneliu Coposu, devenind vicepreședinte al partidului, ce poartă de-atunci numele de Partidul Național Țărănesc, Creștin și Democrat (PNȚCD). A candidat la funcția de președinte al României la alegerile din 1990 unde a obținut 4,29 % din voturi, ocupând locul trei. Ulterior, a fost ales deputat de Cluj din partea PNȚCD la alegerile din 20 mai 1990, respectiv la cele din 1992. În 1996 a fost ales deputat de Arad, tot din partea PNȚCD. În 1991 a înființat ziarul Cotidianul. 

Împreună cu soția lui Elisabeth, familia Ion Rațiu are doi copii, pe Indrei Rațiu și Nicolae Rațiu.

Ion Rațiu a murit la Londra, în ianuarie 2000. Conform dorinței sale, trupul neînsuflețit a fost dus la Turda, spre a fi înmormântat în orașul natal, alături de strămoșii săi, în cimitirul din jurul vechii biserici greco-catolice "Adormirea Maicii Domnului" (Biserica Rățeștilor, ctitorită de familia Rațiu). Însă, el a fost îngropat în cimitirul central din Turda, preotul ortodox de atunci al bisericii "Adormirea Maicii Domnului" (neretrocedată greco-catolicilor) a refuzat cu obstinație înhumarea lui alături de strămoși, lângă lăcașul de cult, din cauza diferendelor dintre Biserica Ortodoxă Română și Biserica Română Unită cu Roma, Ion Rațiu fiind credincios greco-catolic (unit). Mai mult, slujba de înmormântare (Prohodul) nu a putut fi oficiată de către preoții greco-catolici în biserica ctitorită de familia sa (Biserica Rățeștilor din Turda) din cauza împotrivirii, în continuare, a preotului acelei parohii ortodoxe ce ocupă lăcașul de cult unit din 1948. Preotul ortodox a împiedicat astfel accesul în biserică al clericilor greco-catolici, precum și pentru membrii familiei Rațiu, la săvârșirea slujbei de înmormântare, conform dorinței defunctului. Astfel, slujba Prohodului s-a ținut în plină stradă, pe o vreme cu un ger pătrunzător.

Soția lui, Elisabeth Rațiu, a murit pe data de 19 octombrie 2016, la vârsta de 94 de ani, în Londra.

Proiectul "Ion Rațiu" 

Colegiul Național "George Barițiu" din Cluj-Napoca, vechiul liceu unde a învățat Ion Rațiu, oferă în fiecare an un premiu ce-i poartă numele (premiul "Ion Rațiu").
La moartea sa, fiul Nicolae Rațiu, a devenit executorul testamentului cunoscutului om politic și gazetar. Într-o scrisoare adresată doamnei Mariana Răduțiu, directoare Colegiul Național "George Barițiu", în iunie 2000, Nicolae Rațiu solicita conducerii de atunci o inițiativă in memoriam, sugerând ca aceasta să poarte numele " Proiectul Ion Rațiu", proiect la care școala urma să beneficieze de suma de 40.000 de dolari, lăsată prin testament de Ion Rațiu.
Proiectul a preconizat, printre altele dotarea unui laborator cu mobilier și aparatură performantă pentru disciplina informatică, înființarea "Fondului de carte Ion Rațiu" și acordarea premiilor "Ion Rațiu" elevilor cu performanțe la învățătură. Astfel, premiile "Ion Rațiu" se acordă la finele anului școlar, într-un cadru festiv, de acestea beneficiind de fiecare dată, atât un elev de la profilul real, cât și un elev de la profilul uman.

Centrul Rațiu pentru Democrație 

Lansat în iulie 2004, Centrul Rațiu pentru Democrație este un ONG ce continuă idealurile promovate de Ion Rațiu în toată activitatea sa. Misiunea Centrului constă în încurajarea și promovarea valorilor și comportamentelor asociate democrației, într-un mod nepartizan. Centrul susține, de asemenea, proiecte și programe desfășurate la nivel local, național și internațional. Centrul e sprijinit îndeosebi de membri ai Universității Babeș-Bolyai din Cluj, ai Colegiului Tehnic "Dr. Ioan Rațiu", ai organiza'iei "Europe to Europe" și este sponsorizat de Fundația Familiei Rațiu din Londra.
Din inițiativa urmașilor familiilor lui Viorel Tilea și Ion Rațiu, arhiva "Rațiu-Tilea" a fost donată Bibliotecii Centrale Universitare "Lucian Blaga" din Cluj-Napoca.

Bibliografie 

 Ion Rațiu - Cine mă cunoaște în țară așa cum sunt ?, Progresul Românesc, 1991.
 Revista Zorile, nr.85, 2004.
 Valentin Vișinescu, Vasile Miclăuș, Tudor Ștefănie - Dicționar de personalități turdene, Casa Cărții de Știință, Cluj-Napoca, 2006.
 Augustin Rațiu, Sentința Tribunalului Comitatului Turda din 1 Aprilie 1829; ziarul „Turda”, nr. 34 din 24 august 1924.
 Augustin Rațiu, Pro Memoria - genealogia familiei Rațiu, ziarul „Arieșul”, anul III, Nr. 34, din 19 Aug. 1928.
 Augustin Rațiu, Din trecutul familiei Rațiu, manuscris nepublicat, 1970.
 Broșura Istoria Familiei Rațiu redactată de "Centrul Rațiu pentru Democrație" Turda (fosta "Fundație Rațiu"), Editura RH Printing, București, 2010.
 Ion Ratiu, "Marele lobby: Romania in NATO. Note zilnice: Ianuarie-Decembrie 1994", Bucuresti, RH Printing and Publishing, 2002 - L 6. 
 Ion Ratiu, "Tirania Majoritatii. Note zilnice: Ianuarie-Decembrie 1993", Bucuresti, RH Printing and Publishing, 2002 - L 6. 
 Ion Ratiu, "Din zilele unei democratii originale. Note zilnice: Ianuarie-Decembrie 1991", Bucuresti, RH Printing and Publishing, 2001 - L 10 (hard cover).
 Ion Ratiu, "In fine acasa. Note zilnice: Decembrie 1989-Decembrie 1990", Bucuresti, Univers,1999 - L 10 (hard cover).
 Ion Rațiu : întoarcerea din exil By: Bogdan, Rodica. București : Festina. 1993.
 Ion Ratiu sau Tentatia martirajului By: Ivan, Dorin. Buzău : Editura Irineu Mihalcescu.
 În așteptarea redeșteptării : convorbiri cu Ion Rațiu By: Bogdan, Dan. București : Scripta. 1994.
 Note zilnice By: Rațiu, Ion. București : Univers. 1999.
 Istoria unei candidaturi deturnate : note zilnice : ianuarie - decembrie 1992 By: Rațiu, Ion. București : Regent House Printing & Publishing. 2001.
 Clive și Anna : piesă în doua acte By: Rațiu, Ion. București : Progresul Românesc. 1995.
 Politică pentru Occident By: Rațiu, Ion. București : Progresul Românesc. 1992. 
 România de astăzi : comunism sau independență? By: Rațiu, Ion. București : Condor. 1990. 
 Moscova sfidează lumea By: Rațiu, Ion. Timișoara : Signata. 1990.
 Mr Ion Ratiu; Memorial service Times, The (London, England), February 18, 2000 Features, p. 26 1pp.
 În așteptarea redeșteptării : convorbiri cu Ion Rațiu / Dan Bogdan. By: Rațiu, Ion. București : Scripta, 1994.
 ION RATIU, ROMANIAN ACTIVIST By: Associated Press. Miami Herald, The (FL), January 18, 2000 Local Final, 1pp.
 ION RATIU, 82, FORMER ROMANIAN POLITICIAN By: ALISON MUTLER The Associated Press. Sun-Sentinel, January 19, 2000 FOREIGN Broward Metro, 1pp.
 Ion Ratiu; Obituary Times, The (London, England), January 19, 2000 Features, p. 25 2pp.
 OBITUARIES / Ion Ratiu, 82, Protested Communism in Romania By: THE ASSOCIATED PRESS. Newsday (Melville, NY), January 18, 2000 NEWS NASSAU AND SUFFOLK, 1pp.
 Romania opposition leader defiant after miners wreck house; Ion Ratiu By: From Christopher Walker in Bucharest. Times, The (London, England), June 16, 1990 Overseas news, 2pp.
 The Independent: Obituary: Ion Ratiu Independent, The (London, England)/Financial Times, January 31, 2000, 3pp.
 ADAM MICHNIK RECEIVES 2009 ION RATIU DEMOCRACY AWARD US Fed News (USA), December 14, 2009, 2pp.
 Ion Ratiu; Diplomat journalist Milwaukee Journal Sentinel (WI), January 21, 2000 BNews Final, p. 4 1pp.
 Activist ignores threat; Ion Ratiu By: Andrew McEwen and Robin Young. Times, The (London, England), August 21, 1989 Sport, 1pp
 Ion Ratiu Athens Banner-Herald (GA), January 18, 2000 Obituaries, 1pp.
 Saad El-Din Ibrahim to Receive 2006 Ion Ratiu Democracy Award; Ibrahim Will Deliver Lecture on Lessons Arabs Can Learn From the East European Democratization Process U.S. Newswire (USA), November 30, 2006, 2pp.
 Contemporary Romania : her place in world affairs By: Rațiu, Ion. Richmond : Foreign Affairs Publishing. 1975. 
 România de astăzi : comunism sau independență? By: Rațiu, Ion. Londra : [s.n.]. 1977. 01/01/1977 206 p. h. 19 cm Language: Romanian.
 Lupta națională în actuala conjunctură internațională By: Rațiu, Ion. Paris : Editions Laumond. 1978. 01/01/1978 19 p. 21 cm. Language: Romanian.
 Policy for the West By: Rațiu, Ion. London : Harvill. 1957. 01/01/1957 202 p. h. 23 cm Language: English.
 La Roumanie d'aujourd'hui : sa place dans le monde By: Rațiu, Ion. Paris : Jean Grassin editeur. 1975. 01/01/1975 214 p. 19 cm Language: French.
 România de mâine : Poziția Occidentului : rolul românilor din exil By: Rațiu, Ion. Londra : Românul Liber. 1986. 01/01/1986 II, 21 p. 20 cm Language: Romanian.
 Corespondența lui Ioan Rațiu cu George Barițiu <1861-1892>Detail Only Available Briefe, rumän. By: Rațiu, Ion , 1970.
 Corespondența lui Ioan Rațiu cu George Barițiu (1861-1892) / Keith Hitchins, Liviu Maior. By: Rațiu, Ion. Cluj : Editura Dacia, 1970. 01/01/1970 252 p. ; 21 cm. Language: Romanian.
Ioan Gheorghe Rațiu, Marele Arbore Genealogic al Familiei Rațiu de Noșlac (Nagylak), ,

Note

Vezi și 

 Familia Rațiu
 Petru Racz
 Basiliu Rațiu
 Ioan Rațiu
 Viorel Tilea
 Nicolae Rațiu
 Augustin Rațiu
 Mircea-Dimitrie Rațiu
 Biserica Rățeștilor din Turda
 Biserica Greco-Catolică din Teiuș
 Coriolan Sabău
 Mircea N. Sabău
 Ioan Mezei Câmpeanu
 Iuliu I. Mezei Câmpeanu
 Liviu Cigăreanu

Legături externe 

 Biografie Ion Rațiu   
 Istoria familiei Rațiu  
 In memoriam Ion Rațiu 
 Curriculum Vitae Dr. Ion Rațiu  
 Ion Augustin Rațiu   
 Politicianul care n-a mancat salam cu soia, 26 iulie 2004, Cristina Ologeanu, Jurnalul Național
 Dinastia aristocraților de la Turda , 18 ianuarie 2013, Claudiu Padurean, România liberă
 2012 Ion Rațiu Democracy Award 
 Ion Ratiu mare OM, mare caracter! 
 The Ratiu-Tilea Library – Transylvanian students will soon be reading rare books  
 Ion Rațiu: Definiție cutremurătoare a democrației 
 Ion Ratiu, sansa pe care am ratat-o 
 Ion Rațiu și «cazul Berna» , De Prof. Univ. Dr. Ion Calafeteanu, Historia
 Remember: 11 ani de la dispariția lui Ion Rațiu, 17 ianuarie 2011, Octavian Andronic, Amos News
 HORIA GHIBUȚIU: A fost odată un papion, 19 ianuarie 2009, Horia Ghibuțiu, Evenimentul zilei

Video
 Ion Rațiu 1990 ce inseamna democratia, Oct 22, 2012, rignerstar, YouTube

Galerie de imagini 

Politicieni români
Avocați români
Filantropi români
Membri PNȚ
Membri PNȚCD
Deputați români 1990-1992
Deputați români 1992-1996
Deputați români 1996-2000
Exilați români
Membri ai Academiei Oamenilor de Știință din România
Absolvenți ai St John's College, Cambridge
Familia Rațiu
Români din Austro-Ungaria
Români expatriați în Regatul Unit
Români din secolul al XX-lea
Turdeni
Români greco-catolici
Nașteri în 1917
Nașteri pe 6 iunie
Decese în 2000
Decese pe 17 ianuarie
Români reîntorși în România
Politicieni români din secolul al XX-lea
Absolvenți ai Universității Babeș-Bolyai
Candidați la funcția de Președinte al României - 1990